
JUHISED PAKKUJALE

1. Üldandmed

1.1. Hankija nimi ja andmed:
Narva Linnavalitsuse Linnavara- ja Majandusamet, reg. nr 75029837, Peetri plats 3, 20308 Narva linn, 

tel 359 9140, faks: 359 9161, e-post:   

varamajandus@narva.ee.   

1.2. Riigihanke eest vastutav isik:
teedeteenistuse peaspetsialist Vladimir Otsman
tel 359 9134, faks: 35 99 161, e-post: 
vladimir.otsman@narva.ee  

1.3. Riigihanke nimetus:
Tallinna maantee lõigu rekonstrueerimisprojekt 

                                                              viitenumber _________

1.4. Hankemenetluse liik:
avatud hankemenetlus

1.5. Rahastamisallikad:
Narva linna eelarve.
1.6. Riigihanke jaotamine osadeks:
hankija ei ole jaotanud hanget osadeks.

1.7. Projekteerimistööde eeldatav maksumus on: 2 000 000 milj.kr  ilma km-ta 

1.8. Hankedokumendid (edaspidi HD) on: 

· Käesolevad HD koos kõikide lisadega (vt sisukord);

· Kõik enne pakkumuste esitamise tähtpäeva pakkujale saadetud dokumendid, millega on muudetud või selgitatud HD nõudeid. HD osad täiendavad üksteist ja moodustavad tervikliku aluse pakkumuse koostamiseks. Ükskõik millises dokumendis märgitud nõue on pakkujale siduv.

· Narva Linnavolikogu 27.03.2008 otsus nr 94 Projekteerimistingimuste määramine (Tallinna maantee lõigu rekonstrueerimine alates Kangelaste prospekti ja Kreenholmi tänava ristmikust kuni Rahu tänavani )

1.9. Konfidentsiaalsus: hankija ei avalikusta pakkujatelt saadud informatsiooni, kui õigusaktides ei ole sätestatud teisiti.

2. Pakkujate kvalifitseerimise tingimused ning informatsioon ja dokumendid, mis tuleb esitada kvalifikatsiooni hindamiseks

2.1. Pakkujale esitatavad üldised nõuded ja nõutavad dokumendid

2.1.1. Pakkuja peab olema oma asukohamaa seaduse kohaselt registreeritud äriregistris või erialases registris. Pakkuja esitab väljatrüki oma asukohamaa seaduse kohasest registreeringust.  
2.1.2. Pakkuja esitab volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed, mis kinnitab, et allakirjutanud isik või isikud omavad volitusi  pakkumusele allakirjutamiseks (lisa 1 vorm I).

2.1.3. Pakkujal ja vahetul alltöövõtjal ei tohi esineda Riigihangete seaduse (edaspidi RHS) §38 lg1 ja lg 2 toodud asjaolusid. Pakkuja esitab lisas 1 toodud vormi II kohase kinnituse. Pakkuja jäetakse kvalifitseerimata, kui esinevad Riigihangete seaduse §38 lg1 toodud asjaolud ja võidakse jätta kvalifitseerimata, kui esinevad Riigihangete seaduse §38 lg2 toodud asjaolud.

2.1.4. Pakkuja on täitnud kõik oma kohustused riiklike ja kohalike maksude osas, pakkujal ei tohi olla pakkumuse ajal maksuvõlga. Pakkuja esitab kinnituse maksuvõla puudumise kohta (koos viimase aasta töötajate arvu ja sotsiaalmaksu suurusega) ning annab kirjaliku nõusoleku vastava järelepärimise tegemiseks Maksu- ja Tolliametile või muule õigus pädevale institutsioonile (lisa 1 vorm III).

2.1.5. Kui pakkumuse esitavad mitu pakkujat ühiselt, peavad nad järgnevate hankemenetluse ning hankelepingu sõlmimise ja täitmisega seotud toimingute tegemiseks volitama enda hulgast esindaja ning kinnitama, et hankelepingu täitmise eest vastutavad ühispakkujad solidaarselt. Volikiri ja kinnitus tuleb esitada koos ühise pakkumusega.

2.1.6. Hankelepingu täitmiseks kasutada kavatsetavate alltöövõtjate kohta esitab pakkuja alltöövõtjate nimed, registrikoodid, nende poolt teostatavate tööde loetelu ja protsentuaalne osa kogutöödest iga alltöövõtja osas.

2.2. Pakkuja majanduslikule ja finantsseisundile esitatavad tingimused ja nõutavad dokumendid

2.2.1. Pakkuja viimase kolme majandusaasta (2005-2007) summaarne netokäive tee- ehitusprojektide koostamise osas peab olema vähemalt 2 500 000 krooni. Pakkuja esitab väljavõtte (bilanss ja kasumiaruanne) viimase kolme majandusaasta aruandest teede projekteerimistööde osas. 
2.2.2. Pakkuja peab omama kutsealast vastutuskindlustust summas vähemalt 1 miljon krooni. Pakkuja esitab vastutuskindlustuse koopia. 
2.3. Pakkuja tehnilisele ja kutsealasele pädevusele esitatavad tingimused ja nõutavad dokumendid
2.3.1. Pakkuja,  peab omama tegevusluba teede projekteerimiseks, mis on kooskõlas EV seadusandlusega. Pakkuja esitab tegevusloa koopia.

2.3.2. Pakkujal peab olema hankelepingu realiseerimiseks töötajate koosseisus vähemalt kolm 3-aastase teede ehitus- ja remondiprojekteerimistööde kogemusega töötajat. Pakkuja esitab   projekteerijate CV-d. (lisa 1 vorm IV)

2.3.3. Pakkuja peab olema viimase kolme aasta jooksul teostanud sarnaseid tee- ehitusprojektide projekteerimistöid  vähemalt järgmises mahus: vähemalt 2 teostatud lepingut, mõlema lepingu maksumus üle 0,5 milj. kr (ilma käibemaksuta). Pakkuja esitab viimase 3.-e aasta jooksul teostatud tee-ehitusprojektide nimekirja, milles kajastub olulisemate projekteerimistööde tellija, maksumus, tegemise aeg ja koht  ning kinnitus, et tööd teostati lepingute ja hea tava kohaselt 

2.3.4. Pakkuja esitab andmed allhankijate kohta- nimed, registrikoodid, tööde osad ning  hankelepingute osade suurused, mille suhtes pakkuja kavatseb sõlmida allhankelepingud.  
3. Tehniline kirjeldus

3.1. Riigihanke tehniline kirjeldus on toodud HD lisas 2.

4. Hankelepingu tingimused

4.1. Hankelepingu tingimused on antud HD lisas 3 toodud hankelepingu projektis.

4.2. Hankelepingu täitmise tähtpäev on hiljemalt 29.12.2008 a.

5. Pakkumuse vormistamise keel

5.1. Pakkumus tuleb vormistada eesti keeles.

6. Pakkumuse maksumuse väljendamise viis ja rahaühik

6.1. Pakkumuse maksumuse rahaühikuks on eesti kroon.

6.2. Pakkumuse maksumus tuleb väljendada vastavalt HD lisas toodud hinnapakkumuse vormile (lisa 1 vorm V, VI). 

7. Pakkumuse jõusoleku tähtaeg

7.1.      Pakkumus peab olema jõus 90 päeva jooksul  alates pakkumuste esitamise tähtpäevast. 

8. Pakkumuse tagatis

8.1. Hankija ei nõua pakkujalt pakkumuse tagatist.

9. Hankedokumentide väljastamine

9.1.  Hankedokumente saab elektrooniliselt e-posti teel kirjalikul pöördumisel hankija kontaktisiku Vladimir Otsmani poole: Narva Linnavalitsuse Linnavara- ja Majandusamet; Peetri plats 3, III korrus Kommunaalmajandusosakond, teedeteenistus Narva 20308. Kirjalikuks pöördumiseks faksi numbril 359 9161 või e-posti aadressil:  vladimir.otsman@narva.ee edastatud pöördumised. 
9.2.  Hankedokumentide väljastamisel e-posti teel tagastab pakkuja täidetud ja allkirjastatud   kinnituse HD väljastamise kohta (HD lisa 1, vorm VIII) faksiga hankija numbril 35 99 161,  või kinnitab kättesaamist e-posti aadressil: vladimir.otsman@narva.ee. Hankedokumente väljastatakse kuni 16.05.2008 kella 16.00.
10. Selgitused hankedokumentide sisu kohta

10.1. Hankedokumentide sisu kohta saab selgitusi kirjalikul pöördumisel hankija kontaktisiku, Vladimir Otsmani poole: Narva Linnavalitsuse Linnavara- ja Majandusamet; Peetri plats 3, III korrus Kommunaalmajandusosakond, teedeteenistus Narva 20308. Kirjalikuks pöördumiseks loetakse ka faksi numbril 359 9161 või e-posti aadressil: vladimir.otsman@narva.ee edastatud pöördumised.

10.2. Hankija vastab esitatud küsimustele 3 tööpäeva jooksul selgituse saamise taotlusest arvates, edastades kirjalikud vastused koos küsimustega samaaegselt kõigile pakkujatele. Juhul, kui pakkujad on esitanud hankijale e-posti või faksi numbri, edastatakse vastused e-posti või faksi teel.

10.3. Hankija ei vastuta faksi või e-posti side toimimise eest.

11. Pakkumuse vormistamine ja esitamine

11.1. Pakkumus tuleb esitada paberkandjal köidetuna. Kõik lehed peavad olema nummerdatud ja kinnitatud pakkuja esindaja allkirjaga. Parandused ja vahelekirjutused pakkumuse dokumentides ei ole lubatud.

11.2. Pakkumus tuleb esitada kinnises pakendis ning 2 eksemplaris (1 originaal ja 1 koopia) ning rakendades abinõusid, mis välistavad kahtluse pakendi võimalikust eelnevast avamisest. Pakkumuse originaali tiitellehele teha märge “Originaal” ja koopiale märge “Koopia”. Erinevuste esinemisel originaalis ja koopiates loetakse õigeks originaal.

11.3. Pakkumuse pakendile kanda järgmised kirjed:

· hankija nimi;

· hankija aadress;

· riigihanke nimetus ja viitenumber;

· pakkuja nimi, registrikood ja aadress (soovi korral ka sidevahendite andmed);

· Pakkumus „Tallinna maantee lõigu rekonstrueerimisprojekt”

11.4. Hankija ei vastuta pakendi nõuetekohaselt täitmata jätmise korral pakkumuse võimaliku sattumise eest valesse kohta ega pakkumuse enneaegse avamise eest.

11.5. Pakkumus peab olema koostatud järgnevalt esitatud struktuuri kohaselt:        

· tiitelleht;

· sisukord;

· HD punktis 2 nimetatud dokumendid nende nimetamise järjekorras;

· HD lisa 1 vormi V, VI kohane pakkumus

· projekteerimistööde kalendergraafik

· muu informatsioon

11.6. Pakkumus tuleb esitada tähitult või käsipostiga aadressil Narva Linnavalitsuse Linnavara- ja Majandusamet, Peetri plats 3, IV korrus Narva 20308, hiljemalt 19.05.2008.a. kella 14:30; kohaletoomisel esitada sekretärile.
11.7. Hankija väljastab pakkumuse kättesaamisel pakkujale kirjaliku (allkirjastatud) tõendi, milles on märgitud hankija nimi, pakkumuse kättesaamise kuupäev ja kellaaeg ning pakkumuse esitanud pakkuja nimi, registrikood, riigihanke nimetus ja riigihanke registreerimisnumber (lisa 1 vorm VII).

11.8. HD punktis 11.6 nimetatud tähtajast hiljem saabunud pakkumusi arvesse ei võeta. Nende kohta väljastatakse tõend vastavalt HD punktile 11.7 ning pakkumus tagastatakse pakkujale avamata kujul.

11.9. Kui pakkuja esitab pakkumuste esitamise tähtaja jooksul uue pakkumuse, ei muutu eelnevalt tema poolt esitatud pakkumused seetõttu ilma HD punktis 11.10 nimetatud teateta kehtetuks.

11.10. Pakkuja võib esitatud pakkumuse tagasi võtta, kusjuures sellekohane kirjalik teade tuleb esitada hankijale enne HD punktis 11.6 nimetatud tähtpäeva.

11.11. Pakkuja kannab kõik pakkumuse ettevalmistamisega ning esitamisega seotud kulud.

11.12. Pakkuja võtab enda kanda pakkumuse hankijale õigeaegse üleandmise kogu riski, kaasa arvatud vääramatu jõu toime võimaluse.

11.13. Osaliste pakkumuste esitamine ei ole lubatud.

11.14. Pakkumuse alternatiivsete lahenduste esitamine ei ole lubatud.

12. Pakkumuste avamine

12.1. Pakkumuste avamise koht ja aeg: Narva Linnavalitsus Peetri plats 5, III korrus kabinet 301, 19.05.2008 kell 15.00. 
12.2. Pakkumuste avamisel avatakse pakkumused, mis on esitatud õigeaegselt, mida ei ole tagasi võetud ja mida ei ole avatud enne HD punktis 12.1 nimetatud tähtaega (puuduvad eelnevad avamisjäljed), nende esitamise järjekorras, alustades kõige varem esitatust.

12.3. Pakkujal või tema esindajal on õigus osaleda pakkumuste avamisel. Pakkuja esindaja peab olema võimeline tõendama esindusõigust. Pakkumuste avamisel osalejate nimed kantakse pakkumuste avamise protokolli.

12.4. Pakkumuste avamisel tehakse teatavaks pakkujate nimed, registrikoodid ja esitatud pakkumuste maksumused ning kontrollitakse esitatud dokumentide vastavust hankedokumentides nõutud loetelule. Pakkumuste avamise kohta koostatakse pakkumuste avamise protokoll, mille koopia saadetakse kõigile pakkujatele 3 tööpäeva jooksul või RHS §54 lg4 alustel. 

12.5. Pakkumusi, mis on avatud enne HD punktis 12.1 nimetatud tähtaega (avamisjälgedega pakkumused) ja pakkumusi, mis on tagasi võetud, ei võeta arvesse ning nende kohta tehakse protokolli vastav märge.
13. Pakkujate kvalifikatsiooni kontrollimine

13.1. Hankija kontrollib pakkujate kvalifikatsiooni vastavalt HD punktis 2 toodud tingimustele. 

13.2. Hankija kõrvaldab pakkuja pakkumuselt igal ajal, kui selgub, et pakkuja on esitanud valeandmeid või muud oluliselt eksitavat teavet, mis on otsuse tegemisel määrava tähtsusega, või võltsitud dokumente. 

13.3. Pakkumused, mille esitanud pakkujaid ei kvalifitseeritud, ei kuulu edasisele hindamisele. 

14. Pakkumuste vastavuse kontroll

14.1. Hankija kontrollib esitatud pakkumuste vastavust hankedokumentides esitatud tingimustele.

14.2. Pakkumus tunnistatakse vastavaks, kui see on kooskõlas kõikide hankedokumentides esitatud tingimustega.

14.3. Pakkumuse võib tunnistada vastavaks, kui selles ei esine sisulisi kõrvalekaldumisi hankedokumentides esitatud tingimustest.

14.4. Hankija lükkab pakkumuse tagasi, kui pakkumus ei vasta hankedokumentides esitatud tingimustele. 

15. Kõikide pakkumuste tagasilükkamine

15.1. Hankija jätab enesele õiguse lükata tagasi kõik pakkumused, kui

15.1.1 ükski pakkumus ei ole tunnistatud vastavaks;

15.1.2 kõigi pakkumuste maksumused ületavad hankelepingu eeldatavat maksumust, nii et hange ei ole sellise maksumusega hankijale vastuvõetav.

15.2. Hankija esitab viivitamatult, kuid mitte hiljem kui 3 tööpäeva jooksul RHS §54 lg 1 kohase teate kõikide pakkumuste tagasilükkamise kohta. 

16. Pakkumuste võrdlemine ja hindamine 

16.1. Hankija võrdleb ja hindab kõiki pakkumusi, mida ei ole tagasi lükatud.

16.2. Hankija võrdleb ja hindab pakkumusi pakkumuse maksumuse järgi. Edukaks tunnistatakse madalaima maksumusega pakkumus.

Lisa 1. Vorm I. Volikiri

Hankija nimi: Narva Linnavalitsuse Linnavara- ja Majandusamet.
Riigihange: : Tallinna maantee lõigu rekonstrueerimisprojekt, viitenumber __________
Käesolevaga volitab ___________ (pakkuja nimi) ____________________ (volitaja nimi ja

ametikoht) isikus _________________ (volitatava nimi, ametikoht) olema pakkuja ametlik

 esindaja ja allkirjastama pakkumust ülalnimetatud riigihankele.

Volitatava allkirjanäidis: ________________________

Volikiri on ilma edasivolitamise õiguseta.

Volikiri kehtib kuni ________________

Kuupäev: _________________

____________________ (volitaja allkiri)

____________________ (volitaja nimi ja ametikoht)

Lisa 1. Vorm II.  Pakkuja kinnitus 

Hankija nimi: Narva Linnavalitsuse Linnavara- ja Majandusamet.

Riigihange: Tallinna maantee lõigu rekonstrueerimisprojekt, viitenumber ​​​​​​​​__________
· Käesolevaga kinnitame, et meil (ja meie vahetutel alltöövõtjatel, kui kasutatakse) puuduvad RHS §38 lg1 ja lg2 kohased asjaolud. Kinnitame, et vastame täielikult hankedokumentides esitatud kvalifitseerimistingimustele ning meil on kõik võimalused ja vahendid eelnimetatud riigihanke teostamiseks.

· Kinnitame, et oleme tutvunud hankedokumentidega ning nende lisadega ja kinnitame, et nõustume täielikult hankija esitatud tingimustega.

· Pakume ennast teostama eelnimetatud riigihanget ning nõustume kõrvaldama kõik puudused nende esinemise korral, lähtudes esitatud kvaliteedinõuetest.

· Kinnitame, et kõik käesolevale pakkumusele lisatud dokumendid moodustavad meie pakkumuse osa.

· Kinnitame, et lisatud hinnapakkumus on nõuetekohaselt täidetud. Saame aru, et hinnapakkumuse mittenõuetekohase täitmise puhul lükatakse meie pakkumus tagasi kui hankedokumentidele mittevastav.

· Käesolev pakkumus on jõus 90 päeva, alates pakkumuse esitamise tähtpäevast.

· Mõistame, et hankija ei ole seotud kohustusega aktsepteerida temale laekunud madalaima hinnaga pakkumust. Aktsepteerime hankija õigust lükata tagasi kõik pakkumused hankedokumentides kirjeldatud juhtudel.

· Kinnitame, et meile on antud võimalus saada täiendavat informatsiooni hankedokumentide sisu kohta ja tutvuda põhiprojekti ja ehitusplatsiga. Kinnitame, et esitatud informatsioon on piisav, et teostada riigihanke objektiks olev ehitustöö.

Kuupäev: ____________

_____________ __________________ __________________

(allkiri)
(esindaja nimi)
(amet)

Volitatud sellele pakkumusele alla kirjutama _________________________ nimel

Lisa 1. Vorm III. Kinnitus maksude tasumise kohta

Hankija nimi: Narva Linnavalitsuse Linnavara- ja Majandusamet

Riigihange: Tallinna maantee lõigu rekonstrueerimisprojekt, viitenumber ______________
Käesolevaga kinnitame, et oleme täitnud kõik oma kohustused riiklike ja kohalike maksude osas, samuti ei ole meil lõivude, trahvide ja sundkindlustuse maksete võlgnevust. Anname nõusoleku vastava järelepärimise tegemiseks Maksu- ja Tolliametile või muule õiguspädevale institutsioonile.

Meie viimase aasta töötajate arv oli _____________ ja oma töötajate eest tasutud sotsiaalkindlustusmaks oli __________________ .

Märkused: ______________________________________________________

Kuupäev: ______________________

Nimi: ______________________

Allkiri _____________________

Lisa 1. Vorm IV.      CV vorm

CURRICULUM VITAE

Ametikoht hankelepingu täitmisel:

1.
Perekonnanimi:

2.
Eesnimi:

3.
Sünniaeg:

4.
Haridus:

	Haridusasutused:
	

	Ajaperiood:

Alates (kuu/aasta)

Kuni (kuu/aasta)
	

	Kraad:
	


5.
Keelteoskus (Märgi 1-5, kus 5 on kõrgeim hinne):

	Keel 
	Rääkimine
	Kirjutamine

	
	emakeel 
	

	
	
	

	
	
	

	
	
	

	
	
	


6. Kutsealastesse organisatsioonidesse kuulumine:

7. Muud oskused (nt arvutioskus jm):

8. Praegune töökoht:

9. Tööstaaž:

10. Töökogemused:

	Ajaperiood: alates (kuu/aasta) kuni (kuu/aasta)
	

	Asukoht
	

	Ettevõte / organisatsioon
	

	Amet
	

	Töökirjeldus
	


11.         Teostatud teede projekteerimistööde loetelu

	nr
	Tellija nimi,

kontaktandmed
	Teostatud  projekteerimistööd
	Teostamise aeg ja koht
	Maksumus (ilma käibemaksuta)

	1
	
	
	
	

	2
	
	
	
	

	3
	
	
	
	

	4
	
	
	
	

	5
	
	
	
	


Allkiri: ___________________

Lisa 1. Pakkumusvormid. Vorm V. Pakkumuse vorm

Hankija: Narva Linnavalitsuse Linnavara- ja Majandusamet
TALLINNA MAANTEE LÕIGU REKONSTRUEERIMISPROJEKT

Riigihange

(viitenumber _________)

PAKKUMUS

	Pakkuja nimi:
	


I. PAKKUJA

1. Informatsioon pakkuja kohta

	Täielik ametlik nimi 

(ärinimi):
	

	Äriregistri registrikood ja käibemaksukohustuslase registreerimisnumber:
	

	Juriidiline aadress:
	

	Postiaadress:
	

	Kontaktisik käesoleval pakkumusel:
	

	Telefon:
	

	Faks:
	

	Elektronposti aadress:
	

	Kodulehekülg:
	


2. Pangaandmed

	Kontoomaniku nimi:
	

	Pangakonto number:
	

	Panga nimi:
	

	Allakirjutanu nimi:
	

	Allakirjutanu ametikoht:
	


Lisa 1. Vorm VI. Tehnilisele kirjeldusele vastav hinnapakkumus

Hankija nimi: Narva Linnavalitsuse Linnavara- ja Majandusamet.
Riigihange: Tallinna maantee lõigu rekonstrueerimisprojekt, viitenumber ______________
Pakkuja:

.........................................................................................................................................................

/ettevõtte nimi/

Olles tutvunud hanketeate, hankedokumentidega ja kohapealsete tingimustega, pakume kõikide riigihankesse kuuluvate tööde ja kohustuste sooritamist käibemaksu sisaldava muutumatu hinnaga: 

(Pakkumuse maksumuse esitamiseks täidetakse pakkuja poolt alljärgnev tabel. Tabeli vormi mittejärgimine toob kaasa pakkumuse kõrvaldamise hankekonkursist.)

	nr
	Nimetus
	Maksumus ilma

käibemaksuta.
	Maksumus koos

käibemaksuga.

	1
	Rekonstrueerimisprojekt

	
	


Märkus: Pakkumuse maksumus sisaldab tasu ka nende toimingute eest, mis ei ole otseselt kirjeldatud hankedokumentides, kuid mille tegemine on tavaliselt vajalik hankija eesmärgi saavutamiseks. Kõik sellised toimingud oleme nõus teostama hinnapakkumuses esitatud tingimustega.

Pakkuja nimi: ______________

Kuupäev: ______________________

Allkiri: _______________

Lisa 1. Vorm VII. Kinnitus pakkumuse esitamise kohta

Hankija nimi: Narva Linnavalitsuse Linnavara- ja Majandusamet.
Riigihange: Tallinna maantee lõigu rekonstrueerimisprojekt, viitenumber __________
Käesolevaga hankija kinnitab, et on kätte saanud _________________________________  (pakkuja nimi, registrikood) poolt esitatud pakkumuse. 

Kuupäev: ______________________ (täidab Hankija)
Kellaaeg: _______________________(täidab Hankija)
Hankija esindaja nimi ja allkiri: ________________________________

Lisa 1. Vorm VIII. Kinnitus HD väljastamise kohta

Hankija nimi: Narva Linnavalitsuse Linnavara- ja Majandusamet.
Riigihange: Tallinna maantee lõigu rekonstrueerimisprojekt, viitenumber __________
Käesolevaga kinnitame, et oleme kätte saanud kõik hankedokumendid ning nende lisad täies mahus. 

Kuupäev: ______________________

Pakkuja nimi ja registrikood: ______________________________________________________

Pakkuja aadress, e-posti aadress, telefoni ja faksi number: ____________________________

Esindaja nimi ja allkiri: _____________________

Lisa 2. Riigihanke tehniline kirjeldus
1.  Üldnõuded

1.1. Tee-ehitusrojekti koostamisel juhinduda Narva Linnavolikogu 27.03.2008 otsusest nr 94 Projekteerimistingimuste määramine (Tallinna maantee lõigu rekonstrueerimine alates Kangelaste prospekti ja Kreenholmi tänava ristmikust kuni Rahu tänavani ) ning kehtivatest seadustest, standarditest, normdokumentidest ja juhenditest.
1.2. Projekti koostamisel võtta arvesse Tallinna maantee lähipiirkonnas algatatud ja kehtestatud detailplaneeringuid.

1.3. Projekti koostamisel kasutada tõest tehnovõrkudega digitaalset geodeetilist krundi alusplaani, mis on kooskõlastatud peageodeedi poolt (geodeetilise alusplaani esitab Tellija).

1.4. Projekt (selle osad) peab olema koostatud või kontrollitud projekteerimises pädeva vastutava spetsialisti poolt.

1.5. Projekt peaks olema kiidetud kõigil seadusega ettenähtud juhtudel.

1.6. Esitada projekti nimetus vastavalt projekteerimistingimustele.

1.7. Esitada joonised mõõtkavas vastavalt tee-ehitusprojekti suhtes esitatavatele nõuetele.

1.8. Lisada tabel teabega piirnevate maaüksuste omanike kohta, mis on kinnitatud maakorralduse peaspetsialisti poolt.
1.9. Koostada tee- ehitusprojekt tööjooniste staadiumis. 

1.10. Koostada ehituskulude tabel koos eelarvestatud hindadega ja töömahtudega 

2. Arhitektuurilised ja linnaehituslikud tingimused, uurimistööd.
2.1. Ette näha Tallinna maantee lõigu rekonstrueerimine alates Kangelaste prospekti ja Kreenholmi tänava ristmikust kuni Rahu tänavani (ilma Kangelaste prospekti ja Kreenholmi tänava ristmiku rekonstrueerimiseta). Lähteandmed on järgmised:

a) projekteeritava maa-ala pindala on ligikaudu 4,5 ha;

b) tänava rekonstrueerimisel näha ette tänava laiendamist ning võimalusel kavandada lisarajad;

c) näha ette lisarajad sisse-väljasõiduks suurematele objektidele;

d) rekonstrueerida Tallinna mnt – Tiimani tn ristmik ning Tallinna mnt – 5. Roheline tn ristmik kooskõlas  pakutava lahendusega valmivas detailplaneeringus „Tallinna mnt 55, 55d, 55e, 55f, 55g ja 57, 57a ning nende lähiala detailplaneering”;

e) ristmikud projekteerida valgusfooridega.
2.2. Tiimani tänava lõigu rekonstrueerimine alates Tallinna maanteest kuni Tallinna mnt. 52 kinnistu lõpuni: lähtuda projekti tellija ülesannetest.

2.3. Tallinna mnt 30 b ja Tallinna mnt 35a territooriumile uue sisse- ja väljasõidu projekteerimine: lähtuda projekti tellija lähteülesannetest ning Teeseaduse § 19 punktist 3.

2.4. Sõiduteede kate: asfaltbetoon.

2.5. Kõnniteede katted: teekattekivid. Esitada Arhitektuuriametile kõnniteede katete mustrite eskiisid heakskiidu saamiseks. Esitada vähemalt 2 kõnniteede katete kombineeritud värvilahendust.

2.6. Tagada puuetega inimestele liikumisvõimalused vastavalt Majandus- ja kommunikatsiooniministri 28.11.2002.a määrusele nr.28.

2.7. Jalakäijate ülekäigurajad: kõnniteedelt ülekäigule mineku kohad peavad tagama puuetega inimeste liikumisvõimalusi. 

2.8. Foorid: kasutada signaaliga foore vaegnägijate tarbeks. 

2.9. Ette näha sobivad bussipeatuste asukohad. 

2.10. Ette näha tänavavalgustuse rekonstrueerimine. Esitada valgustimastidele paigaldatavate välisvalgustite eskiisid (vähemalt 2 varianti) heakskiidu saamiseks, lähtudes „Narva Linnamööbli” projektist.

2.11. Vajadusel teepiirde rajamine. Esitada kooskõlastamiseks vähemalt 2 teepiirde eskiislahendust, lähtudes „Narva Linnamööbli” projektist. Esitada teepiirde vaade ja tehnilised näitajad.

2.12. Kõrghaljastuse põhimõtteline kujunduslik-funktsionaalne lahendus näidata asendiplaanil. Seletuskirjas esitada projekteeritud puittaimede loetelu.

2.13. Puude likvideerimine: määrata likvideeritavate puittaimede liigiline kuuluvus ning nende haljastuslik väärtus. 

2.14. Vertikaallahendus: lahendada projekti koosseisus, tagada vete äravool teekattelt.

2.15. Geomeetriline lahendus: tagada pöörduvate ja lõikuvate voolude turvalisus ja sujuvus, konfliktalade vähendamine, maantee läbilaskvuse tõstmine ning jalakäijate turvalisus. Määrata pöörderaadiused ja näidata plaanil antud oludes ebasoodsaima arvutusliku auto pöördekoridorid. 

2.16. Keskkonna kaitsemeetmed: lahendada projekti koosseisus.

2.17. Muud nõuded: vastavalt projekti tellija lähteülasandele.

2.18. Projekti mahus esitada järgmised analüüsid ning lahendused: 

· Läbilaskvusvõime, ennustuslik liiklussagedus ja teenindustase, projektkiirus ja laiused äärekivide vahel, pikikalle;

· Tee plaan, pikiprofiil, ettevalmistustööd, takistavate tehnovõrkude ja –rajatiste ümberehitamise vajadus jne;

· Muldkeha (mulde ja süvendi konstruktsiooni põhilahendused erinevates tingimustes, soovitused pinnaste kasutamiseks jne);

· Katend (koormusintensiivsuse prognoos, katendikihtide konstruktsiooni variantide võrdlus ja valiku põhimõtted, katendi tugevusarvutus);

· Liikluskorraldus (liiklusmärgid, teemärgised jne);

· Jalgteed (ristlõige, plaani- ja vertikaallahendus, puuetega inimeste liikumise tagamine jne);

· Tänavavalgustus;

· Sademevee äravool teekattelt;

· Kasutatavad ehitusmaterjalid ja pinnased;

· Heakorrastus ja haljastuse lahendus jne.

2.19. Projekti koosseisus esitada lisaks:

· Projekti tellija lähteülesanne,

· Asukoha skeem,

· Asendiplaan,

· Teekatted,

· Vertikaalplaneerimine,

· Piki- ja põikiprofiilid,

· Põhilised pinnakatete tööde mahud,

· Liikluskorralduse skeem,

· Tööde teostamise juhised,

· Ehitusaegne liikluskorralduse skeem jne.

3. Insenerilised eritingimused

3.1. Esitada tänavavalgustuse projekt

3.2. Vajadusel esitada projekteeritavate ja ümberpaigutatavate tehnovõrkude tööprojektid. Nõutada tehnovõrkude valdajatelt tehnilised tingimused ja projektid kooskõlastada vastavate võrguvaldajatega.

4. Eritingimused.

4.1. Enne projekteerimise algust võtta nõusolek ehitustööde läbiviimiseks Maanteeametilt.

4.2. Vajadusel teostada keskkonnamõju hindamine.

4.3. Vajadusel teostada teeprojekti ekspertiis.

5. Muud tingimused

5.1. Projekteerimistööde teostamisel arvestada: 
5.1.1.  võimalusel olemasoleva graniidist äärekivi (c.a. 2200 m) kasutamist teeäärekivina;
5.1.2.  valminud 3. Roheline tn ja 4. Roheline tn vahelise Tallinna mnt tee-ehitusprojektiga;
5.1.3.  kanalisatsioonitorustiku ja veetorustiku projekti 2001/EE/16/P/PE/008 raames kavandatavad torustike väljavahetamised Tallinna maanteel.
6. Vajalikud kooskõlastused.

· Ida-Eesti Päästekeskuse Narva Keskkomando

· Ida-Virumaa Keskkonnateenistus

· Maanteeameti Narva spetsialisti arvamus

· Narva Linnavalitsuse Linnavara- ja Majandusamet

· Piirnevate maaüksuste omanikud

· Kruntide omanikud, kelle maast uus sisse- ja väljasõit läheb

· Tehnovõrkude valdajad

· Narva Linnavalitsuse Arhitektuuri- ja Linnaplaneerimise Amet

Lisa 3. Hankelepingu projekt.

PROJEKTEERIMISE TÖÖVÕTULEPING nr ………….

1.      LEPINGU POOLED

Käesoleva projekteerimistööde töövõtulepingu (edaspidi Leping) poolteks on ……………………, registrikood, aadress, ……………….. isikus, kes tegutseb …………… alusel, (edaspidi Tellija) ja   …………………, registrikood …………….., aadress………………………….., …………….. isikus, kes tegutseb ………………. alusel (edaspidi Projekteerija).
Lepingupooli võib edaspidi tekstis nimetada ka Pool või koos Pooled.

 

2.      LEPINGU OBJEKT

2.1.    Lepingu objektiks on ………………………… tee- ehitusprojekti koostamine tööjooniste  staadiumis (edaspidi „Projekteerimistöö“) riigihanke (registreerimisnumber…………..) ja käesolevas Lepingus ja lisades toodud tingimustel ja mahus. 

 

3.      LEPINGU DOKUMENDID

3.1.    Lepingu täitmisel järgitakse Lepingu dokumentide eelisjärjestust alljärgnevalt:

3.1.1. Leping koos lisade ja muudatustega;

3.1.2. Lepingu aluseks oleva riigihanke hankedokumendid;

3.1.3. Hinnapakkumus;     

3.1.4. Muud Lepinguga seotud dokumendid, sh riigihanke dokumendid.

3.1.5. Eesti Vabariigis kehtivad õigusaktid, projekteerimisnormid ja standardid
3.1.6. Projekteerimise töövõtulepingu üldtingimused (PTÜ 2004), “Eesti Projektbüroode Liit, 2004”.

 

4.      ÜLDSÄTTED

4.1.    Poolte õiguste ja kohustuste aluseks on käesolev Leping oma dokumentidega, ehitusseadus ning muud kehtivad õigusaktid.

4.2.    Pooled tagavad ja deklareerivad, et Lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu normatiivakti sätetega ühtki endale varem sõlmitud lepingute ja kokkulepetega võetud kohustusi.

4.3.    Lepingu sõlmimisega kaotavad kõik varasemad Pooltevahelised lepingud ja muud kokkulepped kehtivuse niivõrd, kuivõrd need on vastuolus Lepinguga.

 

5.      PROJEKTEERIMISTÖÖ

5.1. Leping sätestab tööd ja toimingud, mille teostamise kohustus lasub Projekteerijal. Projekteerija poolt väljastatav projektdokumentatsiooni materjal peab võimaldama ilma täiendavate selgitusteta teostada projekteerimise järgnevad etapid. Juhul kui Projekteerimistööde teostamise käigus avastatud puudused projektdokumentatsioonis takistavad tööde teostamist, kõrvaldatakse need Projekteerija poolt hiljemalt 10 tööpäeva jooksul arvates Tellijalt teate saamise päevast paralleelselt ehitustöödega ning neid töid ei loeta lisatöödeks. 

5.2. Projekteerija teostab Lepingu raames Projekteerimistööd; Projekti staadiumide määramiseks on Teede- ja sideministri 28.09.1999 määrus nr 55 Tee projekteerimise normid ja nõuded, Eesti Vabariigi Standardid ja normid.   

5.3. Projekteerimistööde aluseks on Tellija poolt koostatud riigihanke hankedokumentide tehniline kirjeldus (edaspidi „Tehniline kirjeldus”), mis on Lepingu lahutamatu lisa. Projekteerimistöö teostatakse kooskõlas heade projekteerimistavadega ja vastavalt EV õigusaktidele, projekteerimisnormidele ning standarditele (EVS; EN). 

5.4. Tellijapoolsed muudatused lähteandmetes või projektdokumentatsioonis, mis on fikseeritud Pooltevahelise kirjaliku aktiga ning mis põhjustavad Projekteerimistööde mahu suurenemist, loetakse lisatöödeks.

5.5. Projektdokumentatsioon tuleb koostada paberkandjal nii mitmes eksemplaris, kui mitu on vajalik projekti kooskõlastamiseks ja ehitusloa väljastamiseks, millele lisandub 4 (neli) Tellija eksemplari. Lisaks esitada andmekandjal 2 digitaalset koopiat (joonised *.dwg, tabelid *.xls ja tekst *.doc)

 
6.      PROJEKTEERIJA ÕIGUSED JA KOHUSTUSED

Projekteerija kohustused: 

6.1.    Projekteerija on kohustatud teostama Projekteerimistööd vastavalt Lepingus sätestatud tingimustele ja korrale. 

6.2.    Projekteerija hangib kõik Projekteerimistöö alustamiseks ja tegemiseks vajalikud alusandmed (va projekteerimistingimused), load, ametivõimude ettekirjutused, tehnilised tingimused ning tasub nendega seotud kulud.

6.3.    Projekteerija peab Tellijale kirjalikult viivitamatult teatama Lepingu Hinna või Lepingu tähtaja ületamise vajadustest. Kui Projekteerija ei teata Tellijale eelnevalt nimetatud vajadustest, puudub tal õigus nõuda Tellijalt Lepingu Hinda ületavate kulutuste hüvitamist ja lisaaega Projekteerimistöö teostamiseks tagantjärele.

6.4.    Projekteerija kohustub viivitamatult, kuid mitte hiljem kui kolme (3) tööpäeva jooksul alates vastavate asjaolude ilmnemisest kirjalikult informeerima Tellijat selliste asjaolude ilmnemisest, mis võivad takistada Projekteerimistöö kohest alustamist, teostamist või lõpetamist, sealhulgas Tellijalt saadud informatsiooni, lähteandmete, dokumentide vms. vigadest või puudulikkusest ning ohust, et Tellijalt saadud juhendite vms. järgimine mõjutab Projekteerimistöö kvaliteeti või tähtaegset valmimist.

6.5.    Projekteerija kohustub jälgima Projekteerimistöö teostamisel Eesti Vabariigis kehtivaid norme, samuti Tellija soove ja juhiseid, mis ei ole vastuolus nimetatud normidega. 

6.6.    Pärast Tellijalt teate saamist kohustub Projekteerija kõrvaldama omal kulul 3 tööpäeva jooksul Projekteerija tegevusest tingitud puudused Töös, mis on avastatud põhiprojekti koostamisele järgnevate projekteerimis- ja ehitustööde käigus. Projekteerija tegevusest tingitud defektid, mis ilmnevad 36 kuu jooksul pärast ehitusobjekti vastuvõtmist, kõrvaldatakse Projekteerija kulul kokku lepitavaks tähtajaks.

Projekteerija õigused:

6.7.    Projekteerija võib teha Tellijale ettepanekuid Projekteerimistöö lahenduste osas niivõrd, kuivõrd need muudatused Projekteerija parima arusaama kohaselt võiksid teenida hoone optimaalsema ja otstarbekama valmimise huve.

6.8.    Projekteerijal on õigus saada Projekteerimistöö teostamise eest Tellijalt tasu vastavalt Lepingus sätestatud tingimustele ja korrale.

6.9.    Projekteerijal on õigus taotleda Projekteerimistööde tähtaja muutmist juhul, kui talle ei ole tagatud tööde teostamiseks vajalikud lähteülesanded ja -andmed või kui Projekteerimistöösse viiakse sisse parandused Tellija soovil, mis pikendavad Projekteerimistöö kestust. Lähtematerjalide üleandmisega viivitamisel võib Lepingu tähtaeg muutuda ainult hilinenud päevade arvu piires. Muudatused fikseeritakse pooltevahelise kirjaliku kokkuleppega.

 

7.      TELLIJA ÕIGUSED JA KOHUSTUSED

Tellija kohustused:

7.1.    Tellija on kohustatud üle andma Projekteerijale vajalikud lähteandmed koosoleku protokollides fikseeritud tähtaegadeks.

7.2.    Tellija on kohustatud 10 tööpäeva jooksul pärast

7.2.1  Projekteerimistöö eelprojekti üleandmist Projekteerimistöös esinevate puuduste korral esitama Projekteerijale kirjalikud pretensioonid ja pärast puuduste kõrvaldamist allkirjastama üleandmis-vastuvõtuakti või puuduste mitteesinemisel kirjutama alla teostatud Projekteerimistööde etapi üleandmis – vastuvõtuaktile;

7.2.2 tehnilise projekti üleandmist ja kontrollimist esitama Projekteerijale 10 päeva jooksul kirjaliku pretensiooni puuduste kohta või allkirjastama põhiprojekti üleandmis- vastuvõtuakti.

Tellija õigused:

7.3.    Tellijal on õigus nõuda Projekteerijalt Lepingus ja selle lisades ning muudes Lepingu punktis 3 loetletud dokumentides sätestatud kvaliteedinõuetest, lähteandmetest, Lepingu Hinnast ja Lepingu tähtajast kinni pidamist.

7.4.    Tellijal on õigus teostada kontrolli ja järelvalvet Projekteerija poolt teostatava Projekteerimistöö mahu ja kvaliteedi vastavuse osas kehtestatud nõuetele. 

7.5.    Tellijal on õigus Lepingust taganeda või üles öelda, kui saab ilmseks Projekteerija suutmatus või tahtmatus tagada Projekteerimistöö ja projektdokumentatsiooni vastavus esitatavatele nõuetele või Lepingu Tähtajast ja Lepingu Hinnast kinnipidamine ei osutu võimalikuks.

 

8.      LEPINGU TÄHTAJAD JA MAKSETINGIMUSED

8.1. Projekteerimistöö Lepingu mõistes loetakse lõpetatuks ja üleantuks pärast Projekteerimistöö üleandmis-vastuvõtuakti allkirjastamist mõlema Poole poolt. Projekteerija annab nõuetekohaselt teostatud Projekteerimistöö 29.12.2008a

8.2. Projekteerimistöö teostamise eest tasub Tellija Projekteerijale kokku …………………………………………………………………….. (…………….) krooni (edaspidi Lepingu Hind), mis sisaldab käibemaksu. 

8.3. Arvete tasumise tähtaeg on 14 päeva alates nõuetekohase arve esitamisest Töövõtja poolt. Arve esitamise õigus tekib pärast etapi üleandmis-vastuvõtu akti allkirjastamist vastavalt Lepingu punktile 13.

8.4.  Lepingus sätestatud nõudmistele vastavalt vormistatud ja kooskõlastatud lisatööde eest tasub Tellija Projekteerijale vastavalt eelnevalt kokkulepitud maksegraafikule. Lisatööde tellimine ja nende eest tasumine vormistatakse poolte vahel kirjalikult.

8.5.  Lepingu punktis 8.2 fikseeritud Lepingu Hind hõlmab endas kõiki Projekteerija poolt Projekteerimistöö teostamiseks vajalikke kulutusi. Lepingu hind ei sõltu mistahes Projekteerija poolt tehtavate kulutuste suurenemisest projekteerimisperioodil ja on lõplik.

9.      VASTUTAVAD ISIKUD

9.1.    Projekteerijat esindavad Lepingust tulenevate ja sellega seotud õigustes ja kohustustes järgmised isikud:

9.1.1.     ………………, tel…………………, e-mail………………………

9.2.    Tellijat esindavad Lepingust tulenevates tehnilistes küsimustes järgmised isikud:

9.2.1.      ……………….., tel …………………, e-mail…………………………….

 

10.  VÄÄRAMATU JÕUD

10.1. Pool vastutab kohustuse rikkumise eest, välja arvatud, kui rikkumine on vabandatav. Eeldatakse, et kohustuse rikkumine ei ole vabandatav. 

10.2. Kohustuse rikkumine on vabandatav, kui Pool rikkus kohustust vääramatu jõu tõttu. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.

10.3. Pool, kelle tegevus lepingujärgsete kohustuste täitmisel on takistatud Vääramatu jõu asjaolude tõttu, on kohustatud sellest koheselt kirjalikult teatama teisele Poolele.

10.4. Kui Vääramatu jõu asjaolud kestavad üle 90 päeva, on kummalgi Poolel õigus Leping erakorraliselt üles öelda. Sellisel juhul ei ole kummalgi Poolel õigus nõuda teiselt Poolelt Lepingu mittetäitmise või mittekohase täitmisega tekitatud kahju hüvitamist.

 
11.  AUTORIÕIGUS

11.1. Projekteerimistöö üleandmisel läheb Tellijale üle autorite autoriõigusseaduse §-s 13 nimetatud kõik varalised õigused ja toodete ning materjalide omand, millel Projekteerimistöö väljendub. 

11.2. Projekteerija annab Tellijale lihtlitsentsi Lepingu alusel teostatud Projekteerimistööle tekkinud autori isiklike õiguste kasutamiseks, seda oma põhikirjaliste eesmärkide täitmiseks kogu autoriõiguse kehtivuse tähtajaks, välja arvatud õigus autorsusele, õigus autorinimele ning õigus autori au ja väärikuse kaitsele. 

11.3. Tellija poolt Projekteerijale tasutav autoritasu sisaldub Projekteerimistööde eest tasutavas Lepingu punktis 8.2 sätestatud Lepingu Hinnas.

 

12.  POOLTE VASTUTUS JA LEPPETRAHVID

12.1. Projekteerijal on õigus nõuda viivist arvete mitteõigeaegse tasumise korral 0,25% tähtajaks tasumata summalt iga viivitatud kalendripäeva eest. 

12.2. Juhul, kui Lepingu punktis 8.1 toodud lõpptähtajast kinnipidamine viibib, on Tellijal õigus nõuda Projekteerijalt lisaks kahju hüvitamisele leppetrahvi 0,25% lepingu maksumusest iga hilinetud kalendripäeva eest. Tellijal on õigus leppetrahv tasa arvestada Projekteerijale tasumata arvetega.

12.3. Projekteerija vastutab tema tegevusest või tegevusetusest, samuti tuvastatud projekteerimisvigadest tuleneva kahju eest täies ulatuses.

12.4. Projekteerija kohustub esitama Tellijale 5 päeva jooksul alates Lepingu allakirjutamisest Eesti Vabariigis registreeritud ja litsentseeritud kindlustusseltsi poolt väljastatud vastutuskindlustuse poliisi Lepingust tulenevate Projekteerija kohustuste täitmise tagamiseks vähemalt Lepingu Hinna ulatuses. Poliisis kehtivusaeg ei tohi olla lühem kui 1 aasta ja poliisis märgitud omavastutus ei tohi olla kõrgem kui 10% Lepingu Hinnast. Nõutud poliisi mittetähtaegsel esitamisel on Tellijal õigus nõuda Projekteerijalt leppetrahvi summas 5000 krooni päevas kuni nõutava poliisi esitamiseni. Nõutud poliisi mitteesitamisel vaatamata Tellija korduvatele nõudmistele on Tellijal õigus ka Leping üles öelda ja nõuda Projekteerijalt kõikide Lepingu ülesütlemisega seotud kahjude hüvitamist.

 
13. PROJEKTEERIMISTÖÖ VASTUVÕTT

13.1. Projekteerija annab Projekteerimistöö Tellijale üle 4 eksemplaris paberkandjal ja 2 elektrooniliselt koos saatelehe või kirjaga, milles on fikseeritud üleantava Projekteerimistöö dokumentide nimetused, eksemplaride arv ja üleandmise aeg.  Projekteerimistöö võetakse vastu Poolte allkirjastatud üleandmis - vastuvõtuakti alusel. 

13.2. Tellijapoolsete pretensioonide puudumise korral üleantud Projekteerimistöös koostab Projekteerija kirjaliku  Projekteerimistöö üleandmis-vastuvõtuakti ning antud Projekteerimistöö kuulub väljamaksmisele Projekteerija poolt esitatud sellekohase arve alusel.

13.3. Tellijal on õigus Projekteerimistöö vastu võtta või esitada pretensioone 10 tööpäeva jooksul eelprojekti üleandmisest. Pärast projekti üleandmist on Tellijal õigus nõuda ekspertiisi tellimist tehnilisele projektile. Kõik nii Tellija kui eksperdi avastatud puudused Projekteerimistöös  tuleb Projekteerijal kõrvaldada viivitamatult oma kulul. Kui Tellija ei esita 10 tööpäeva jooksul eelprojekti kohta nende üleandmise päevast arvates ja  tehnilise projekti kohta pärast ekspertiisi tulemustest teadasaamist pretensioone, allkirjastavad Pooled Projekteerimistöö  üleandmis-vastuvõtuakti. Tellija pretensioonide korral allkirjastavad Pooled Projekteerimistöö üleandmis-vastuvõtuakti pärast puuduste kõrvaldamist. Projekteerimistöö  kuulub väljamaksmisele pärast Projekteerimistöö üleandmis-vastuvõtuakti allkirjastamist Poolte poolt Projekteerija poolt esitatud arve alusel.

13.4. Tellijal on õigus esitada Projekteerijale põhjendatud pretensioon juba vastuvõetud Projekteerimistöö või -toimingu kohta ka pärast Projekteerimistöö vastuvõtmist ja nende eest tasumist ehk ka juhul, kui vead või etteantud andmetest mittekinnipidamine avastatakse Tellija poolt pärast Projekteerimistöö formaalset vastuvõtmist.

 

14.  LEPINGU LÕPETAMISE ERITINGIMUSED

14.1. Mõlemal Poolel on õigus Lepingust taganeda, kui teise Poole suhtes kuulutatakse välja pankrot, samuti muudel Lepingus või seaduses ettenähtud juhtudel.

14.2. Kahjude hüvitamine Lepingu punktis 14.1 ettenähtud juhtudel toimub vastavalt kehtivatele õigusaktidele.

14.3. Lepingu Tellijapoolsel ülesütlemisel VÕS § 655 lg 1 sätestatud alusel pärast punktis 8.1.1. nimetatud tööde Tellijale üleandmist ja enne punktis 8.1.2. nimetatud tööde Tellijale üleandmist ei kohaldata VÕS § 655 lg 1 teises lauses sätestatut ning Tellija kohustub Projekteerijale tasuma ainult faktiliselt teostatud tööde eest.

 

15.  LÕPPSÄTTED

15.1. Pooltel on õigus edasi anda käesolevast Lepingust tulenevaid õigusi ja kohustusi kolmandatele isikutele ainult teise Poole eelneval kirjalikul nõusolekul, kui Lepingust ei tulene teisiti.

15.2. Leping jõustub selle allakirjutamise momendist Poolte volitatud esindajate poolt ja kehtib, kuni Pooled on täitnud kõik vastastikused kohustused või leppinud kirjalikult kokku muudatustes.

15.3. Leping on konfidentsiaalne. Pooltel ei ole õigust anda kolmandatele isikutele informatsiooni teise Poole kohta, välja arvatud seaduses sätestatud juhtudel. Nimetatud korrast kõrvalekaldumine on lubatud teise Poole eelneval kirjalikul nõusolekul.

15.4. Lepingut võidakse muuta ainult Poolte kokkuleppel. Vastavad muudatused vormistatakse kirjalikult Lepingu lisadena ning need jõustuvad allakirjutamise momendist, kui muudatustes endas ei ole ette nähtud teistsugust jõustumise korda.

15.5. Lepingus toodud mõisted ja pealkirjad on mõeldud Lepingu sisu edasiandmiseks. Vastuolu korral mõiste või pealkirja ja sisu vahel lähtutakse sisust.

15.6. Leping on sõlmitud kahes võrdset juriidilist jõudu omavas eksemplaris, millest kummalegi Poolele jääb üks eksemplar.

Lisad:

TELLIJA





PROJEKTEERIJA

